sagen kort

Statens høst af data om børn

Politiken har de seneste dage afdækket, hvordan data om børn fra trivselsmålingerne i folkeskolen er blevet præsenteret for forældre som »anonyme«, men reelt kobles sammen med hvert enkelt barns cpr-nummer og aldrig bliver slettet. Det har fået undervisningsministeren til at sætte 2018's trivselsmåling på foreløbigt hold. Samtidig har flere forældre politianmeldt ministeriet for brud på persondataloven. Ministeriet har fastslået, at dataindsamlingen på cpr-niveau alene skal bruges til forskning og statistik.

Men nu kan Politiken så fortælle, hvordan flere kommuner systematisk bruger de indsamlede trivselsdata til at følge konkret op på de enkelte skolebørn. Det sker på trods af, at ministeriet flere gange har fastslået over for kommunerne, at det ikke er tilladt.

Også Datatilsynet er nu af egen drift gået ind i sagen og har foreløbigt anmodet om redegørelser fra ministeriet og Styrelsen for IT og Læring.

Vis mere